Turning Torso
HSB Turning Torso (vrteći torzo) je neboder u Malmeu, Švedska, na suprotnoj strani Kopenhagena. Dizajnirao ga je Santiago Calatrava a službeno je otvoren 27. augusta 2005. Po završetku građevine, "Turning torso" je bio najviša zgrada u Skandinaviji, a drugi po veličini kondominijum u Evropi. Zgrada je visoka 190 metara i ima 54 sprata. Dizajn je baziran po skulpturi Santiaga Calatrave koja se zove "Twisting Torso" (uvijajući torzo). Jedan od razloga gradnje ovog nebodera je bila ponovna uspostava prepoznatljivog "skyline" urbanog pejzaža grada Malmea, jer je 2002. uklonjen "Kockumskranen" (Kokumska dizalica), koja se nalazila manje od jednog kilometra udaljena od današnjeg nebodera. Lokalni političari su smatrali da je vrlo važno da građani imaju simbol grada Malmea - a što je bio "Kockumskranen", koja je bila ogromna dizalica korištena za gradnju brodova. Turning Torso mnogi smatraju kao spomenik novog, internacionaliziranog Malmea.